Erotične igračke v naših spalnicah

Intimni del življenja je zelo pomemben za zdravje in dobro počutje posameznika. Zadovoljiva spolnost ima namreč pozitivne učinke na človekovo fizično in čustveno zdravje.

Redno doseganje orgazmov tako lahko pripomore k zmanjševanju stresa, izboljšanju spanja, krepitvi samozavesti ter boljšemu počutju na splošno. Zato ni presenetljivo, da se vedno več ljudi odloča za uporabo intimnih igračk, ki lahko popestrijo spolno življenje ter izboljšajo intimne odnose.

Kako si lahko pomaga nežnejši spol?

Za ženske so med najbolj priljubljenimi erotičnimi igračkami še vedno vibratorji, ki so na voljo v različnih oblikah in velikostih. Klasični vibratorji so običajno izdelani iz trde plastike, vendar pa so na voljo tudi mehkejši materiali, kot je silikon in so videti, kot povsem realističen penis.

Silikon je na otip podoben koži, hkrati pa barva in tudi najmanjši detajli (žile, žilice, vdolbine in druge lastnosti kože) realistično posnemajo moški spolni ud v nabreklem stanju.

Mnogi vibratorji so opremljeni s funkcijami, kot so različne hitrosti in vibracijski vzorci, kar omogoča individualno prilagajanje uporabe. Med drugimi priljubljenimi igračkami za ženske so tudi klitoralni stimulatorji, vaginalne kroglice in dildi.

Kaj pa fantje?

Tudi moški del ima na voljo nekaj pripomočkov za intimno igranje in doseganje vrhunca. Je pa res, da se nabor tovrstnih igračk povečuje šele v zadnjem času s prihodom novih materialov in tehnologij. Moški pa se pogosto odločajo za masturbatorje, ki posnemajo občutek vaginalnega ali analnega spolnega odnosa.

Ti so na voljo v različnih oblikah in velikostih, od preprostih modelov iz plastike do naprednejših modelov, ki so opremljeni z motorji, ki simulirajo gibanje. Poleg tega so na voljo tudi različni obročki za penis, ki lahko pripomorejo k daljši erekciji in izboljšanju spolnega užitka.

Sex lutke

Na trgu so že nekaj časa prisotne različne sex lutke, ki pa se lahko med seboj precej razlikujejo.

Medtem, ko so tiste osnovne napihljive in nič kaj privlačne, pa je mogoče za kar zajeten kupček denarja kupiti naprednejše modele iz silikona. Gre za sex lutke v naravni velikosti, ki so na las podobne pravim osebam.

In ne, ne gre zgolj za ženske lutke. Tudi pripadnice nežnejšega spola si lahko omislijo ljubimca iz silikona, ki je vedno pripravljen na zadovoljevanje njihovih potreb.

Napredni modeli stanejo, kot manjši avto, a omogočajo zelo realno izkušnjo spolnega odnosa.

Tiste lutke iz premium razreda vsebujejo celo grelce in vlažilce, ter avdio komunikacijo, kar tovrstne spolne igračke popelje na nek povsem nov nivo.

Igračke za pare

Ni res, da so intimne igračke namenjene zgolj samskih in posameznikom, ki se željijo na skrivaj sami zadovoljiti. Vse več ljudi se odloča tudi za uporabo igračk za pare, kot so na primer vibrirajoči jajčki ali daljinski upravljalniki za vaginalne kroglice in vibratorje. Ti omogočajo, da lahko partnerja skupaj uživata v spolnih igricah, kar lahko pripomore k izboljšanju intimnosti in komunikacije v odnosu. V veliko pomoč so tudi parom, ki so morda po službeni dolžnosti dlje časa ločeni z večjo razdaljo.

Nakup intimnih igračk je v današnjem času zelo enostaven, saj jih je mogoče kupiti preko spleta. Na voljo so v specializiranih trgovinah in spletnih trgovinah, kjer lahko najdete širok izbor različnih modelov in blagovnih znamk. Pred nakupom pa je priporočljivo preveriti mnenja drugih uporabnikov ter se prepričati o kakovosti in varnosti izdelka.

Vse te informacije so dostopne na spletu, glede na vse bolj odprto naravo ljudi in padanje tabujev, pa zlahka najdemo tudi video predstavitve delovanja posameznih igračk in ocenjevanje na podlagi testov v živo.